Diari Oficial de la Generalitat Valenciana


Sumari del DOGV 6415, del 13-12-2010 (2010/12000)

Notificació de la sentència dictada en el judici verbal número 1098/2009.
-------------------------------------------------------------------------

### Dades del document

Número de DOGV
:   6415

Data del DOGV
:   13-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12898


Organisme emissor
:   Jutjat d'Instrucció Número 3 d'Orihuela

Tipus de document
:   Edicte

Notificació de la sentència dictada en el judici verbal número 1098/2009. [2010/12015]  
Judici verbal 001098/2009  
Part demandant: Comunitat de Propietaris El Rincón.  
Part demandada: Susan Elizabeth Anne Didi.  
Sobre: verbals de propietat horitzontal.  
En el judici a què es fa referència s'ha dictat la resolució que té el text que, literalment, és com segueix:  
«Actuacions judici verbal procediment horitzontal 1098/2009  
Orihuela, 27 de juliol de 2010. Demetrio Enrique Vaillo Martínez, magistrat jutge del Jutjat d'Instrucció número 3 d'aquesta ciutat, he vist aquestes actuacions de judici verbal en procediment de reclamació d'una quantitat per quotes comunitàries, seguides en aquest Jutjat al número 1098/2009 a instàncies de la Comunitat de Propietaris El Rincón representada per la procuradora María Ferrandis Montoliu i sota l'assistència lletrada d'Inmaculada Calatayud Berenguer contra Susan Elizabeth Anne Didi, en situació de rebel·lia, ha dictat en nom del rei la següent sentència número 90/2010.  
Dispositiva  
Estime la demanda interposada per la procuradora María Ferrandis Montoliu, en nom i representació de la Comunitat de Propietaris El Rincón contra Susan Elizabeth Anne Didi, en situació de rebel·lia processal, i condemne aquesta a pagar a l'actora la quantitat de mil vuit-cents vuit euros i cinquanta cèntims (1.808,50 euros), més les quotes produïdes fins a la sentència, reclamats, així com els interessos legals des de la interpel·lació judicial, i al pagament de les costes processals.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació dins del termini de cinc dies, davant d'aquest Jutjat, per a la Secció Novena de l'Audiència Provincial d'Alacant amb seu a Elx, de conformitat amb el que estableixen els articles 455 i següents de la Llei d'Enjudiciament Civil. Així mateix, i de conformitat amb allò establit en la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació, contra aquesta resolució, haurà de constituir un dipòsit de 50 euros, que es tornarà només en el cas que s'estime el recurs.  
Aquesta és la meua sentència, que s'ha de portar al llibre que corresponga i de la qual el secretari ha d'estendre la testimoniança oportuna en les actuacions. Ho pronuncie, mane i firme jutjant definitivament en primera instància».  
Publicació. La sentència anterior ha sigut donada, llegida i publicada pel magistrat/ada jutge/essa que la va dictar, mentre celebrava audiència pública en el dia de la seua data; cosa de la qual, jo, el secretari judicial, en done fe. Orihuela, 27 de juliol de 2010.  
Atés que es desconeix el domicili o la residència actuals de la part demandada, mitjançant la provisió de 8 d'octubre de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència número 90/2010, de data 27 de juliol de 2010, a la demandada Susan Elizabeth Anne Didi, atés que es troba en parador ignorat.  
Orihuela, 8 d'octubre de 2010.- El secretari judicial: Juan Antonio Molina Pérez.